CELEX: 32014D0689
Language: ro
Date: 2014-09-29 00:00:00
Title: 2014/689/UE: Decizia de punere în aplicare a Comisiei din 29 septembrie 2014 privind măsurile de prevenire a introducerii în Uniune a virusului febrei aftoase din Algeria, Libia, Maroc și Tunisia [notificată cu numărul C(2014) 6868]  Text cu relevanță pentru SEE

1.10.2014   
            
            
               RO
            
            
               Jurnalul Oficial al Uniunii Europene
            
            
               L 287/27
            
         DECIZIA DE PUNERE ÎN APLICARE A COMISIEI
   din 29 septembrie 2014
   privind măsurile de prevenire a introducerii în Uniune a virusului febrei aftoase din Algeria, Libia, Maroc și Tunisia
   
      
         [notificată cu numărul C(2014) 6868]
      
   
   (Text cu relevanță pentru SEE)
   
      (2014/689/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (1), în special articolul 18 alineatul (7),
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (2), în special articolul 22 alineatul (6),
   întrucât:
   
               (1)
            
            
               Directiva 91/496/CEE stabilește principiile de bază privind controalele veterinare pentru animalele care provin din țări terțe și sunt introduse în Uniune. Ea stabilește măsurile care pot fi adoptate de Comisie în cazul în care o boală de natură să prezinte o amenințare gravă pentru sănătatea animală sau pentru sănătatea publică apare sau se răspândește pe teritoriul unei țări terțe.
            
         
               (2)
            
            
               Directiva 97/78/CE stabilește principiile de bază privind controalele veterinare pentru produsele care provin din țări terțe și sunt introduse în Uniune. Ea stabilește măsurile care pot fi adoptate de Comisie în cazul în care o boală de natură să prezinte o amenințare gravă pentru sănătatea animală sau pentru sănătatea publică apare sau se răspândește pe teritoriul unei țări terțe.
            
         
               (3)
            
            
               Febra aftoasă este endemică în Libia și a fost confirmată în Tunisia începând cu 25 aprilie 2014 și în Algeria începând cu 23 iulie 2014.
            
         
               (4)
            
            
               Febra aftoasă este una dintre cele mai contagioase boli ale bovinelor, ovinelor, caprinelor și porcinelor. Virusul care este responsabil de apariția bolii are un potențial de răspândire rapidă, în special prin intermediul produselor obținute de la animale infectate și al obiectelor neanimate contaminate, inclusiv al mijloacelor de transport, cum ar fi vehiculele care transportă animale vii. Mai mult, în funcție de temperatură, virusul poate persista în afara animalului-gazdă, într-un mediu contaminat, timp de mai multe săptămâni.
            
         
               (5)
            
            
               Prezența febrei aftoase în Algeria, Libia și Tunisia este de natură să constituie un risc grav pentru efectivele de animale din Uniune.
            
         
               (6)
            
            
               Deși febra aftoasă nu a fost confirmată în Maroc, această țară terță este o potențială țară de tranzit pentru vehiculele care transportă animale vii și care se întorc din Algeria, Libia și Tunisia în Uniune.
            
         
               (7)
            
            
               Deteriorarea dramatică a situației privind febra aftoasă în Libia și răspândirea acestei boli în Tunisia și Algeria necesită adoptarea la nivelul Uniunii a anumitor măsuri de protecție, care să țină cont de supraviețuirea virusului febrei aftoase în mediul ambiant și de posibilele căi de transmitere a acestui virus.
            
         
               (8)
            
            
               Vehiculele și navele utilizate pentru transportul animalelor vii către Algeria, Libia sau Tunisia pot fi contaminate cu virusul febrei aftoase în respectivele țări infectate și, prin urmare, constituie un risc de introducere a bolii la întoarcerea lor în Uniune.
            
         
               (9)
            
            
               Curățarea și dezinfectarea adecvată a vehiculelor și a navelor care transportă animale vii reprezintă cea mai adecvată modalitate de a reduce riscul de transmitere rapidă a virusului pe distanțe mari.
            
         
               (10)
            
            
               Prin urmare, este necesar să se asigure că toate vehiculele și navele care au transportat animale vii spre destinații din Algeria, Libia sau Tunisia sunt curățate și dezinfectate în mod adecvat și că aceste operațiuni de curățare și de dezinfectare sunt documentate corespunzător în declarația prezentată de operatorul de transport sau de conducătorul auto autorității competente de la punctul de intrare.
            
         
               (11)
            
            
               Operatorul de transport sau conducătorul auto ar trebui să se asigure că, pentru fiecare vehicul și pentru fiecare navă care transportă animale vii, certificatul de curățare și dezinfectare se păstrează timp de cel puțin trei ani.
            
         
               (12)
            
            
               Statele membre ar trebui să aibă posibilitatea de a supune vehiculele care transportă hrană pentru animale provenind din țările infectate sau care au transportat hrană pentru animale către aceste țări, în cazul cărora nu se poate exclude un risc semnificativ de introducere a febrei aftoase pe teritoriul Uniunii, dezinfectării la fața locului a roților sau a oricărei alte părți a vehiculului considerate ca fiind necesară pentru atenuarea riscului respectiv.
            
         
               (13)
            
            
               În plus, deși importurile de animale vii din specii receptive la febra aftoasă nu sunt autorizate din nicio țară din Africa, importurile de anumite categorii de ecvidee sunt autorizate din Algeria, Libia și Tunisia în conformitate cu Directiva 2009/156/CE a Consiliului (3), iar ecvideele din aceste țări terțe pot să tranziteze Uniunea în timpul transportului către o altă țară terță în conformitate cu Decizia 2010/57/UE a Comisiei (4). Prin urmare, statele membre ar trebui să aibă posibilitatea de a supune vehiculele care transportă ecvidee provenind din aceste țări terțe dezinfectării la fața locului a roților sau a oricărei alte părți a vehiculului considerate ca fiind necesară pentru atenuarea riscului de introducere a febrei aftoase pe teritoriul Uniunii.
            
         
               (14)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   În sensul prezentei decizii, prin „vehicul care transportă animale vii” sau „navă care transportă animale vii” se înțelege orice vehicul sau orice navă care se utilizează sau care a fost utilizat(ă) pentru transportul animalelor terestre vii.
   Articolul 2
   (1)   Statele membre se asigură că, la sosirea din Algeria, Maroc, Libia sau Tunisia, operatorul sau conducătorul auto al unui vehicul sau al unei nave care transportă animale vii furnizează autorității competente a statului membru unde se află punctul de intrare în Uniune informații care atestă că compartimentul destinat animalelor vii sau compartimentul de încărcare, iar, dacă este cazul, corpul camionului, rampa de încărcare, echipamentele care au fost în contact cu animalele, roțile și cabina șoferului, precum și îmbrăcămintea/încălțămintea de protecție utilizate în timpul descărcării au fost curățate și dezinfectate după ultima descărcare a animalelor.
   (2)   Informațiile specificate la alineatul (1) se includ într-o declarație completată în conformitate cu modelul prezentat în anexa I sau în orice alt format echivalent care cuprinde cel puțin informațiile menționate în model.
   (3)   Originalul declarației menționate la alineatul (2) este păstrat de autoritățile competente pentru o perioadă de trei ani.
   Articolul 3
   (1)   Autoritatea competentă a statului membru în care este situat punctul de intrare în Uniune efectuează un control vizual al vehiculelor care transportă animale vii și care provin din Algeria, Libia, Maroc sau Tunisia, în scopul de a determina dacă au fost curățate și dezinfectate în mod corespunzător.
   (2)   Autoritatea competentă responsabilă cu eliberarea certificatului de sănătate animală pentru importurile în Algeria, Libia, Maroc sau Tunisia de animale vii care urmează a fi încărcate efectuează un control vizual al navelor care transportă animale vii în scopul de a determina dacă au fost curățate și dezinfectate în mod corespunzător înainte de încărcarea animalelor.
   (3)   În cazul în care verificările menționate la alineatele (1) și (2) arată că dezinfectarea și curățarea au fost efectuate în mod corespunzător sau în cazul în care autoritățile competente, în plus față de măsurile prevăzute la alineatul (1), au ordonat, au organizat și au efectuat o dezinfectare suplimentară a vehiculelor sau a navelor, curățate anterior, care transportă animale vii, autoritatea competentă atestă acest fapt prin emiterea unui certificat conform modelului prezentat în anexa II.
   (4)   În cazul în care verificările menționate la alineatele (1) și (2) arată că dezinfectarea și curățarea vehiculului sau a navei care transportă animale vii nu au fost efectuate în mod satisfăcător, autoritatea competentă ia una dintre următoarele măsuri:
   
               (a)
            
            
               supune vehiculul sau nava care transportă animale vii unei curățări și dezinfectări corespunzătoare într-un loc desemnat de autoritatea competentă, cât mai aproape posibil de punctul de intrare în statul membru în cauză, și emite certificatul menționat la alineatul (3);
            
         
               (b)
            
            
               în cazul în care în apropierea punctului de intrare nu există o instalație adecvată pentru curățare și dezinfectare sau dacă există riscul scăpării unor produse animale reziduale din vehiculul necurățat sau din nava necurățată care transportă animale vii:
               
                           (i)
                        
                        
                           se refuză intrarea în Uniune a vehiculului sau a navei care transportă animale vii sau
                        
                     
                           (ii)
                        
                        
                           se efectuează la fața locului o dezinfectare preliminară a vehiculului sau a navei care transportă animale vii și care nu a fost curățat(ă) și dezinfectat(ă) satisfăcător, în așteptarea aplicării măsurilor prevăzute la litera (a).
                        
                     
         (5)   Originalul certificatului menționat la alineatul (3) este păstrat de operatorul de transport sau de conducătorul auto al vehiculului care transportă animale vii pentru o perioadă de trei ani. Autoritatea competentă păstrează, pentru o perioadă de trei ani, o copie a certificatului respectiv.
   Articolul 4
   Autoritatea competentă a statului membru în care este situat punctul de intrare în Uniune poate supune orice vehicul care a transportat hrană pentru animale provenind din Algeria, Libia, Maroc sau Tunisia, în cazul căruia nu se poate exclude un risc semnificativ de introducere a febrei aftoase pe teritoriul Uniunii, dezinfectării la fața locului a roților sau a oricărei alte părți a vehiculului considerate ca fiind necesară pentru atenuarea riscului respectiv.
   Articolul 5
   Autoritatea competentă a statului membru în care este situat punctul de inspecție la frontieră de intrare în Uniune poate supune vehiculele care transportă ecvidee provenind din Algeria, Libia sau Tunisia pentru a fi introduse în Uniune în conformitate cu dispozițiile Directivei 2009/156/CE sau pentru a tranzita în conformitate cu Decizia 2010/57/UE și în cazul cărora nu se poate exclude un risc semnificativ de introducere a febrei aftoase pe teritoriul Uniunii dezinfectării la fața locului a roților sau a oricărei alte părți a vehiculului considerate ca fiind necesară pentru atenuarea riscului respectiv.
   Articolul 6
   Prezenta decizie se aplică până la 1 octombrie 2015.
   Articolul 7
   Prezenta decizie se adresează statelor membre.
   
      Adoptată la Bruxelles, 29 septembrie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 268, 24.9.1991, p. 56.
   
      (2)  JO L 24, 30.1.1998, p. 9.
   
      (3)  Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (JO L 192, 23.7.2010, p. 1).
   
      (4)  Decizia 2010/57/UE a Comisiei din 3 februarie 2010 de stabilire a unor garanții sanitare pentru transportul ecvideelor aflate în tranzit pe teritoriile enumerate în anexa I la Directiva 97/78/CE a Consiliului (JO L 32, 4.2.2010, p. 9).
   
      ANEXA I
      Model de declarație care trebuie furnizată de operatorul de transport/conducătorul auto al vehiculului/navei care transportă animale vii provenind din Algeria, Libia, Maroc și Tunisia
      Subsemnatul, operator de transport/conducător auto al vehiculului/navei care transportă animale vii (1)
      
      declar că:
      
                  —
               
               
                  Cea mai recentă descărcare de animale și de hrană pentru animale a avut loc în:
                  
                              Țara, regiunea, locul
                           
                           
                              Data (zz.ll.aaaa)
                           
                           
                              Ora (hh:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  După descărcare, vehiculul/nava care transportă animale vii a fost supus(ă) unor operații de curățare și dezinfectare. Curățarea și dezinfectarea au cuprins compartimentul de încărcare sau compartimentul pentru animale vii, [corpul vehiculului] (2), rampa de încărcare, echipamentele care au fost în contact cu animalele, roțile, cabina conducătorului auto și hainele/cizmele de protecție utilizate în timpul descărcării.
               
            
                  —
               
               
                  Curățarea și dezinfectarea au avut loc în:
                  
                              Țara, regiunea, locul
                           
                           
                              Data (zz.ll.aaaa)
                           
                           
                              Ora (hh:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  Dezinfectantul a fost utilizat respectând concentrația recomandată de fabricant (3):
               
            
                  —
               
               
                  Următoarea încărcare de animale va avea loc în:
                  
                              Țara, regiunea, locul
                           
                           
                              Data (zz.ll.aa)
                           
                           
                              Ora (hh:mm)
                           
                        
                               
                           
                           
                               
                           
                           
                               
                           
                        
                               
                           
                        
                              Data
                           
                           
                              Locul
                           
                           
                              Semnătura operatorului de transport/conducătorului auto
                           
                        
                               
                           
                           
                               
                           
                           
                               
                           
                        
                              Numele operatorului de transport/conducătorului auto al vehiculului care transportă animale vii și adresa comercială (cu majuscule)
                           
                        
            
         (1)  A se înscrie numărul plăcii de înmatriculare/numărul de identificare al vehiculului/navei care transportă animale vii.
      
         (2)  A se elimina dacă nu se aplică.
      
         (3)  Indicați substanța și concentrația acesteia.
   
   
      ANEXA II
      Certificat de curățare și dezinfectare pentru vehicule/nave care transportă animale vii provenind din Algeria, Libia, Maroc și Tunisia
      Subsemnatul, funcționar, certific faptul că am controlat următoarele:
      
                  1.
               
               
                  vehiculul (vehiculele)/nava (navele) care transportă animale vii cu placa (plăcile) de înmatriculare/numărul (numerele) de identificare (1), la data de astăzi și am constatat, prin control vizual, că compartimentul de încărcare sau compartimentul pentru animale vii, [corpul vehiculului] (2), rampa de încărcare, echipamentele care au fost în contact cu animalele, roțile, cabina conducătorului auto și hainele/cizmele de protecție utilizate în timpul descărcării au fost curățate în mod corespunzător;
               
            
                  2.
               
               
                  informațiile furnizate sub forma unei declarații, în conformitate cu modelul din anexa I la Decizia de punere în aplicare 2014/689/UE a Comisiei sau într-un formular echivalent care include elementele menționate în anexa I la Decizia de punere în aplicare 2014/689/UE.
                  
                              Data
                           
                           
                              Ora
                           
                           
                              Locul
                           
                           
                              Autoritatea competentă
                           
                           
                              Semnătura funcționarului (3)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Ștampila:
                           
                           
                              Numele cu majuscule:
                           
                        
            
         (1)  A se înscrie numărul (numerele) plăcii de înmatriculare/numărul (numerele) de identificare al(e) vehiculului (vehiculelor)/navei (navelor) care transportă animale vii.
      
         (2)  A se elimina dacă nu se aplică.
      
         (3)  Culoarea ștampilei și a semnăturii trebuie să fie diferită de culoarea textului imprimat.